
Către,

Comisia juridică, de disciplină şi imunităţi

AVIZ

asupra propunerii legislative privind trecerea unor imobile concesionate în proprietate publică a statului în proprietatea privată a statului şi vânzarea acestora


În conformitate cu prevederile art.89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr.23/2003, Comisia pentru agricultură, silvicultură, industrie alimentară şi servicii specifice a fost sesizată, spre dezbatere şi avizare în procedură de urgenţă propunerea legislativă privind trecerea unor imobile concesionate în proprietate publică a statului în proprietatea privată a statului şi vânzarea acestora, transmisă cu adresa nr.P.l.-x 280  din 5 mai 2004 şi înregistrată sub nr.24/221/06.05.2004.


Potrivit prevederilor art.60 din Regulamentul Camerei Deputaţilor, Comisia a dezbătut proiectul de lege sus menţionat  în şedinţa din  12.05.2004. 

Membrii Comisiei au examinat proiectul de lege, expunerea de motive la acesta, precum şi avizul favorabil al Consiliului Legislativ nr.254/19.02.2004.

În raport cu obiectul şi conţinutul său, proiectul de lege face parte din categoria legilor organice.

În urma dezbaterilor, membrii comisiei au hotărât, în unanimitate, să  avizeze favorabil propunerea legislativă, cu următoarele amendamente: 

	Nr.

crt.
	Text  iniţial
	Text propus de Comisie

(autorul amendamentului)
	Motivarea

	1. 
	Titlul legii

LEGE 

privind trecerea unor imobile concesionate în proprietate publică a statului în proprietatea privată a statului şi vânzarea acestora
	Nemodificat
	

	2. 
	Art.1. –  Se aprobă trecerea bunurilor imobile prevăzute în anexă din domeniul public al statului în domeniul privat al statului.
	Art.1 va avea următorul cuprins: 

   „Art.1. –  Se aprobă trecerea din domeniul public al statului în domeniul privat al statului a bunurilor imobile, clădiri şi terenuri de incintă prevăzute în anexa care face parte integrantă din prezenta lege.”

Comisia pentru agricultură
	Pentru respectarea normelor de tehnică legislativă.

Pentru corelare cu prevederile legislaţiei în vigoare.



	3. 
	Art.2. –  Drepturile de proprietate privată a statului asupra bunurilor imobile prevăzute în anexa care face parte integrantă din prezenta lege se transmit de către Ministerul Agriculturii, Pădurilor, Apelor şi Mediului către concesionarii activităţilor sanitare veterinare, cu obligaţia păstrării destinaţiei acestor bunuri imobile.
	Art.2. - Se elimină.

Comisia pentru agricultură


	Prevedere neconstituţională.

	4. 
	Art.3.–  Concesionarii activităţilor sanitare veterinare publice de interes naţional şi a bunurilor prevăzute în anexa nr.1, pot cumpăra la cerere un singur imobil concesionat de aceştia, la valoare de inventar reactualizată, conform Ordonanţei Guvernului nr.81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr.493/2003.
	Art.3 devine art.2 cu următorul cuprins:   

 „Art.2. –  Concesionarii activităţilor sanitare veterinare publice de interes naţional şi a bunurilor prevăzute în anexă pot cumpăra la cerere un singur imobil concesionat de aceştia, la valoarea de piaţă.”

Comisia pentru agricultură


	Prin renumeroate. 

Preţurile reactualizate nu permit medicului veterinar să cumpere imobilul. 

	5. 
	Art.4. –  Plata bunurilor imobile se poate efectua şi în rate, pe o perioadă de 10 ani, iar la cuantumul fiecărei rate se aplică o dobândă care să fie la nivelul ratei dobânzii de referinţă a Băncii Naţionale a României.
	Art.4 devine art.3 – nemodificat 


	Prin renumerotare.

	6. 
	Art.5. –  Sumele încasate din vânzarea bunurilor imobile se constituie venituri la bugetul de stat. 
	Art.5 devine art.4 – nemodificat 


	Prin renumerotare.

	7. 
	Art.6. – Prin bunuri imobile se înţelege atât imobilele clădiri, cât  şi terenul de incintă menţionate în anexă.
	Art.6 devine art.5 – nemodificat 
	Prin renumerotare.

	8. 
	Art.7. – Transmiterea cu orice titlu – act de vânzare-cumpărare, moştenire, donaţie – a dreptului de proprietate asupra bunurilor imobile, prevăzute la anexă, vândute concesionarilor în condiţiile prevăzute la art.3 este permisă.
	Art.7 – se elimină. 

Comisia pentru agricultură
	Text superfluu.

	9. 
	Art.8. – Schimbarea destinaţiei bunului imobil duce la nulitatea absolută a actului de transmitere.
	Art.8 – se elimină. 

Comisia pentru agricultură
	Text neconstituţional.

	10. 
	Art.9. – Contractele de concesionare încheiate pentru activităţile sanitare veterinare  îşi menţin valabilitatea pe perioada contractului.
	Art.9 – se elimină.

Comisia pentru agricultură
	Text superfluu.

	11. 
	Art.10. – Contractul de concesionare care are ca obiect atât bunuri imobile cât şi activităţi sanitare veterinare publice se modifică prin act adiţional, în cazul în care pentru bunul imobil s-a încheiat contractul de vânzare-cumpărare şi îşi menţine valabilitatea pentru activităţile sanitare veterinare pe toată perioada contractului.


	Art.10 – se elimină.

Comisia pentru agricultură
	Text neconstituţional.

	12. 
	Art.11. – În cazul încetării contractelor de concesiune dispensarele şi clinicile veterinare îşi menţin destinaţia iniţială pentru desfăşurarea activităţilor de liberă practică veterinară. 
	Art.11– se elimină.

Comisia pentru agricultură
	Text neconstituţional.

	13. 
	
	După art.5 se introduc trei articole noi, art.6 - 8 cu următorul cuprins:

  „Art.6. – Vânzarea activelor corporale – clădiri  şi terenuri de incintă prevăzute în anexă se face la valoarea de piaţă.

Art.7. – Vânzarea activelor corporale prevăzute în anexă se face de către Ministerul Agriculturii, Pădurilor şi Dezvoltării Rurale, în numele statului, prin Agenţia Domeniilor Statului.

Art.8. – Bunurile imobile prevăzute în anexă, care la data intrării în vigoare a prezentei legi nu fac obiectul unui contract de concesionare, pot fi vândute de către Ministerul Agriculturii, Pădurilor şi Dezvoltării Rurale  medicilor veterinari de liberă practică.”

Comisia pentru agricultură
	Pentru a permite medicilor veterinari să intre în posesia activelor şi terenului aferent.

Pentru a specifica vânzătorul.

Pentru a cuprinde şi bunurile imobile neconcesionate şi a da posibilitatea tinerilor absolvenţi să le cumpere. 

	14. 
	Art.12. – Concesionarii activităţilor sanitare veterinare publice de interes naţional şi a bunurilor imobile prevăzute în anexă, care nu solicită  cumpărarea  bunurilor concesionate, le exploatează în continuare conform contractului de concesionare.
	Art.12 devine art.9 – nemodificat 
	Prin renumerotare.

	15. 
	Art.13. – Concesionarii activităţilor sanitare veterinare publice de interes naţional, care au cumpărat bunuri imobile prevăzute în anexă la prezenta lege, au obligaţia de a efectua investiţiile necesare asigurării funcţionării acestora ca circumscripţii sanitare veterinare şi clinici sanitare veterinare autorizate în condiţiile prevederilor legale în vigoare.
	Art.13. – se elimină.

Comisia pentru agricultură
	Text neconstituţional.

	16. 
	Art.14. – Înstrăinarea bunurilor imobile prevăzute în anexă, în alte condiţii decât cele stabilite prin prezenta lege, precum şi schimbarea destinaţiei acestora, conduce la nulitatea absolută a contractului de vânzare-cumpărare.
	Art.14. – se elimină.

Comisia pentru agricultură
	Text neconstituţional.

	17. 
	Art.15. – Din valoarea de inventar stabilită conform art.3 se deduc în totalitate cheltuielile suportate de concesionar, cu titlu de investiţii în imobil prevăzute în contractul de concesiune, pentru investiţiile realizate. 
	Art.15 devine art.10 cu următorul cuprins: 

    „Art.10. – Din valoarea de piaţă se deduc în totalitate cheltuielile suportate de concesionar, cu titlu de investiţii în imobil, prevăzute în contractul de concesiune, pentru investiţiile realizate.”

Comisia pentru agricultură
	Prin renumerotare.

Pentru corelare cu modificările anterioare. 

	18. 
	Art.16. – Instrucţiunile  de aplicare a prezentei legi se vor stabili prin  ordin al ministrului agriculturii, pădurilor, apelor şi mediului.
	Art.16 devine art.11 cu următorul cuprins:

   „Art.11. – Instrucţiunile  de aplicare a prezentei legi se vor stabili prin  ordin comun al ministrului agriculturii, pădurilor şi dezvoltării rurale şi al preşedintelui Agenţiei Veterinare şi pentru Siguranţa Alimentelor.”

Comisia pentru agricultură
	Prin renumerotare. 

Pentru corelare cu prevederile Ordonanţei Guvernului nr.42/2004

	19. 
	Art.17. - Prezenta lege intră în vigoare la  30 de zile de la publicarea ei în Monitorul Oficial al României, Partea I.
	Art.17 devine art.12 cu următorul cuprins:

    „Art.12. - Prezenta lege intră în vigoare la  30 de zile de la publicarea ei în Monitorul Oficial al României.”

Comisia pentru agricultură
	Prin renumerotare. 

Pentru respectarea normelor de tehnică legislativă.

	20. 
	Art.18. – Pe data intrării în vigoare a prezentei legi se abrogă orice alte dispoziţii contrare.
	Art.18 devine art.13 – nemodificat
	Prin renumerotare. 




PREŞEDINTE,





SECRETAR,


   
Ioan BÂLDEA 



         

Victor NEGAU    

Întocmit: Consilier Anton Păştinaru

